Bank of America
Bank of America, Amerika Bankı — fiziki və hüquqi şəxslərə geniş çeşiddə maliyyə xidmətləri göstərən Amerika maliyyə konqlomeratı. Citigroup, Wells Fargo və JPMorgan Chase ilə birlikdə ABŞ-nin dörd ən böyük bankından biridir. Aktivlərinə görə ABŞ-nin ən böyük bank holdinqi, Forbes (2018)-ə görə dünyanın ən böyük şirkətləri arasında 6-cı yerdədir. 2011-ci ildən sistem əhəmiyyətli banklardan biridir. Xarici nümayəndəliklərin kifayət qədər geniş şəbəkəsinə baxmayaraq, əsas fəaliyyət regionu ABŞ, ilk növbədə Kaliforniya ştatıdır; Bank of America Corporation adı altında Delaverdə birləşdirilmişdir. O, 1998-ci ildə Kaliforniyada yerləşən BankAmerica-nın Şimali Karolina NationsBank ilə birləşməsi nəticəsində yaranıb. 2008-ci ildə Bank of America investisiya bankı Merrill Lynch-i satın aldı.